Какво е ресурсно базираната икономика?
Сигурен съм, че всички сте чували това понятие.
Но ресурсно базираната икономика е напълно различна от всичко,
което някога е съществувало в миналото.
Повечето решения са се вземали от крале, политици, държавници,
но те не са били основавани на ресурсите.
За да разберете по-добре значението на ресурсно базираната икономика,
представете си остров някъде в Тихия океан.
Вие наистина искате да знаете колко хора
могат да живеят на този остров и в каква степен
могат да се поддържат неговите природни дадености.
Първо трябва да знаете колко дървесина има на острова,
колко вода, колко обработваеми площи.
След като направите проучване на ресурсите на острова,
така ще може най-добре да определите
колко хора той може да поддържа.
Ако определени материали липсват, то вие може само да създадете култура,
която се основава на материалите, които са в наличност.
Може да отглеждате храна само според наличните обработваеми площи
и според заобикалящата острова вода,
както и наличните риби, ракообразни и другите неща.
А ако имате агроном на острова,
или определен брой агрономи, те могат да ви посъветват
какво е най-подходящо да се отглежда в този климатичен пояс.
Така че това, от което наистина се нуждаете, е техническа компетентност,
за да може да достигате до решения, които имат смисъл.
Не може да достигате до смислени решения
посредством консенсус,
като питате хората какво желаят.
Трябва да разберете какво предлага островът.
На основа на това може да определите бъдещето.
Всички други системи ще се провалят.
Политиците имат мнение по всички въпроси,
но не разполагат с конкретна информация за нищо.
Ето защо сами разбирате,
че решенията няма да се вземат от мнозинството хора.
Те ще се вземат от мнозинството хора с техническа компетентност,
които разполагат с информация в областите, в които искате да се развиете,
и използват научни стандарти на действане.
Ако имате милион хора, които са честни, но нямат никаква техническа компетентност,
мога да ви уверя, че нищо няма да бъде постигнато.
Така че трябва да си зададете въпроса:
"Можем ли да изградим устойчиво общество"?
Ако нямате информация по отношение на наличните ресурси,
не може да се заемете с такъв проект.
Да предположим, че имате недостиг на ресурси.
Това е задачата на изследователските лаборатории:
да създадат алтернативни материали,
които да заместят липсващите ресурси.
Техниците не ти казват какво да правиш или как да живееш.
Тяхната просто се занимават с проектирането на асансьори,
транспортни системи, мостове, строителни системи.
Те не ти казват какво да правиш, какво да мислиш или как да живееш.
Това е грешка, която повечето хора правят.
Те мислят, че в ресурсно базираната икономика ще има техници,
които ти казват какъв начин на живот да водиш.
Не, те не ти казват. Ресурсите определят това.
Всичко, което техниците правят,
е да създадат система, която да използва тези ресурси
за благото на всички хора.
Системата трябва да бъде глобална.
Ако не е глобална и ако ти разполагаш с повечето ресурси
и повечето строително оборудване, повечето автоматизирани машини,
повечето обработваема земя и повечето питейна вода,
то държавите, които не разполагат с тях, ще се опитат да завладеят твоята страна
и да вземат това, от което имат нужда.
Всяка държава иска парче от пая. Имайте това предвид.
И така, опитът да живеете устойчиво сами за себе си
няма да проработи, защото други държави,
които имат недостиг на ресурси, ще ви нападнат.
При построяването на градовете наново по целия свят
трябва да се вземе предвид отдалечеността на тези градове от ресурсите.
Тоест от наличните материали: бетон, стоманена арматура и т.н.
Ако градовете са близо до такива източници,
тогава става по-ефективно да проектираш градовете
като системни операции, което означава, че самият град
трябва да посреща нуждите на хората, които живеят в него.
Съобщава се по телевизията какво има в наличност
и какво не е на разположение към момента,
както и кога вероятно ще бъде налично.
По този начин хората имат информация къде да отидат,
за да имат достъп това, от което се нуждаят.
Така хората ще имат достъп до повече неща, отколкото някога са имали
при паричната система.
Ще има достъп до повече неща и повече възможности.
Всички градове са проектирани
да използват минимално количество енергия, извършвайки максимална работа.
По този начин съхраняваме енергия,
за да задоволим нуждите на повече хора.
По целия свят има хора, които нямат достъп
до високоенергийни системи.
Ще можем в по-голяма степен да задоволим нуждите на хората,
ако бъдем ефективни.
Разбира се, ако не постигнем това,
ще може да се погрижим само за ограничен брой хора.
В ресурсно базираната икономика има милиони роби.
Но всички те са машини. Машините вършат монотонните,
скучни и опасни работи.
За това са създадени машините. Те не са направени, за да ви изместят от работното място.
Ако те могат да произвеждат неща по-бързо от вас, не е нужно да работите.
Всъщност - въобще не искаме да работите в промишлени заводи.
Искаме да се върнете в училище и да учите това, което ви е интересно,
това, което мислите, че ще ви хареса да учите,
това, което искате да разберете по-добре.
За съжаление, парите не са изражение на съществуващите неща.
Ако зададете стойност на всяко дърво,
на всеки сантиметър обработваема земя, на всичката вода,
и отпечатате количество пари, пропорционално на тези ресурси,
така че парите да са представител на ресурсите,
тогава те може да имат смисъл,
обаче днес това не е направено. Въпреки твърденията,
че търсенето ще постигне тези неща.
Не, търсенето не осъществява нещата.
Наличните ресурси го правят.
И ако парите не са представител на наличните ресурси,
те не могат да служат за ръководене на обществото.
Когато живееш във фалшиво общество,
което базира своето богатство на парите,
то това общество в крайна сметка ще рухне.
Не защото аз казвам така, а защото обществото не се основава на физически референт.
В ресурсно базираната икономика, където производството и автоматизацията
могат да създадат повече стоки и услуги,
повече няма да има нужда да се използват пари.
Ако наистина искате да сложите край на войните, бедността,
глада, териториалните конфликти,
трябва да използвате всички световни ресурси
като общо наследство на всички хора по света.
Всичко друго ще продължи
същите проблеми, които имаме непрекъснато от векове насам.
Трябва да помислите над това, за което ви говоря.
Причината, поради която едни държави нападат други, е оскъдността.
Когато само няколко държави контролират повечето ресурси на света,
териториалните конфликти са неизбежни.
Без значение е колко споразумения ще подпишете или колко закона ще създадете,
ако не обявите всички земни ресурси
за световно общочовешко наследство
и не съберете всички отделни държави заедно
в една обединена система -
няма друго решение освен това.
Ето защо ние препоръчваме ресурсно базираната икономика.